หุ้นไทย17เม.ย.เปิด+7.38จุด
หุ้นไทยเปิดตลาดเช้านี้1,176.83+7.38จุดทองลง100บ.แท่งรับซื้อ24,000รูปพรรณขายออก24,500บาท
17 เม.ย. 2555

หุ้นไทยเปิดตลาดเช้านี้1,176.83+7.38จุดทองลง100บ.แท่งรับซื้อ24,000รูปพรรณขายออก24,500บาท
ตลาดหุ้นไทยเปิดทำการ ณ เวลา 10.05น. ดัชนีเคลื่อนไหวที่1,176.83+7.38จุด มูลค่าการซื้อขาย3,085.69ล้านบาท        ด้านสมาคมค้าทองคำ ประกาศราคาทอง(ทองคำ 96.5%) ประจำวันที่ 17 เม.ย. ประกาศครั้งแรกเมื่อเวลา 09.25 น. ราคา ทองคำแท่งรับซื้อบาทละ 24,000 ขายออกบาทละ 24,100 ราคาทองรูปพรรณรับซื้อบาทละ 23,649.60 บาท ขายออกบาทละ 24,500 บาท          โดยเช้านี้ราคาทองเปิดตลาดลดลง 100 บาทเทียบราคาล่าสุดวานนี้ ( 13 เม.ย.55) เวลา 15.04 น. ที่ทองคำแท่งซื้อบาทละ 24,100 ขายบาทละ 24,200 และทองรูปพรรณซื้อบาทละ 23,755.72 ขายบาทละ 24,600 บาท
ด้านน.ส.ธีรดา ชาญยิ่งยงค์ ผู้ช่วยผู้อำนวยการฝ่ายวิเคราะห์หลักทรัพย์ บล.ฟิลลิป(ประเทศไทย)กล่าวว่า ตลาดหุ้นไทยเปิดตลาดฯเช้านี้ปรับตัวขึ้นไปกว่า 10 จุด ซึ่งเป็นไปในทิศทางเดียวกับตลาดหุ้นต่างประเทศ หลังตัวเลขเศรษฐกิจของสหรัฐฯเมื่อคืนนี้ออกมาค่อนข้างดี รวมทั้งเป็นการบวกชดเชยจากที่หยุดไปเมื่อช่วงวันหยุดสงกรานต์ที่ผ่านมา          ทั้งนี้ ประเมินว่าถ้าตลาดฯสามารถยืนเหนือระดับ 1,180 จุดได้ก็มีโอกาสที่จะปรับตัวขึ้นต่อ แต่ถ้าไม่ได้ก็คงเป็นแค่การปรับขึ้นในระยะสั้นเท่านั้น เพราะยังมีปัจจัยลบจากเรื่องปัญหาหนี้ยุโรป โดยวันพฤหัสบดีนี้ต้องรอติดตามการประมูลพันธบัตรของสเปน          "เปิดมาวันนี้คงเป็นการฟื้นตัวจากช่วงที่ปิดไป ซึ่งที่จริงตลาดภูมิภาคในช่วงนั้นก็ค่อนข้างผันผวน แต่โดยรวมยังอยู่ข้างฟื้นตัว ของเราก็คงตามไปด้วยและต่อเนื่องจากวันพฤหัสฯที่บวกไปเกือบ 15 จุด"น.ส.ธีรดา กล่าว